Komisijos sprendimas
1996 m. liepos 18 d.
nustatantis kilmės ir zootechninius pažymėjimus veislinių gyvulių, jų spermos, kiaušialąsčių ir embrionų importui
(tekstas svarbus EEE)
(96/510/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. birželio 23 d. Tarybos direktyvą 94/28/EB, nustatančią principus, susijusius su zootechniniais bei genealoginiais reikalavimais, taikytinais gyvūnų, jų spermos, kiaušialąsčių bei embrionų importui iš trečiųjų šalių [1], ypač į jos 4 straipsnio antrą ir trečią įtraukas, 5 straipsnio antrą ir trečią įtraukas, 6 straipsnio antrą įtrauką ir 7 straipsnio antrą įtrauką,
kadangi Komisija turi nustatyti kilmės ir zootechninį pažymėjimą, kuris turi lydėti veislinius gyvulius, jų spermą, kiaušialąstes ir embrionus, juos importuojant į Bendriją; šiuose pažymėjimuose nurodyta informacija vadovaujamasi darant įrašus į Bendrijos kilmės knygas arba registrus;
kadangi, atsižvelgiant į Tarybos direktyvos 94/28/EB 1 straipsnį, veisliniai galvijai gali būti importuojami tik tuo atveju, jeigu Tarybos direktyvos 94/28/EB 3 straipsnyje nurodytame sąraše įvardintos valdžios institucijos jie yra įrašyti į kilmės knygą arba užregistruoti registre; tačiau tol, kol šis sąrašas bus sudarytas, būtina nustatyti kilmės ir zootechninius pažymėjimus;
kadangi, atsižvelgiant į skirtingas kiekvienos rūšies, jos spermos, kiaušialąsčių ir embrionų ypatybes, būtina sudaryti atskirus pažymėjimus grynaveisliams veisliniams gyvuliams, hibridinėms veislinėms kiaulėms, vaikingoms patelėms, spermai, kiaušialąstėms ir embrionams;
kadangi tol, kol pagal Direktyvos 94/28/EB 5 straipsnio antrą įtrauką bus priimtas sprendimas, gali būti importuojama tik sperma, gauta iš gyvulių, kuriems buvo atlikta produktyvumo kontrolė ir kurių genetinė vertė buvo nustatyta;
kadangi sveikatos pažymėjimuose, kurie yra būtini importuojant gyvulius, spermą, kiaušialąstes ir embrionus, jau yra pateikiama informacijos apie gavėją; kadangi todėl šios informacijos nereikia nurodyti kilmės ir zootechniniame pažymėjime;
kadangi šių veislių veislinių gyvulių, jų spermos, kiaušialąsčių ir embrionų kilmės ir zootechninių pažymėjimų prekybai Bendrijoje pavyzdžiai ir duomenys, kuriuos reikia nurodyti, jau yra nustatyti Komisijos sprendime 86/404/EEB [2], Komisijos sprendime 88/124/EEB [3], Komisijos sprendime 89/503/EEB [4], Komisijos sprendime 89/506/EEB [5], Komisijos sprendime 90/258/EEB [6], Komisijos sprendime 93/623/EEB [7] ir Komisijos sprendime 96/80/EB [8];
kadangi šiame sprendime numatytos priemonės atitinka Zootechnikos nuolatinio komiteto nuomonę,
NUSPRENDĖ:
1 straipsnis
Direktyvos 94/28/EB 4 straipsnio antroje įtraukoje nurodytas pažymėjimas turi atitikti:
- grynaveislių veislinių gyvulių, grynaveislių veislinių kiaulių, grynaveislių veislinių avių ir ožkų atveju - I priede nustatytą pavyzdį,
- hibridinių grynaveislių veislinių kiaulių atveju - II priede nustatytą pavyzdį,
- registruotų arklinių atveju - Sprendimo 93/623/EEB nustatytą identifikavimo dokumentą.
2 straipsnis
Be to, jeigu 1 straipsnyje nurodytų gyvulių patelės yra vaikingos, prie pažymėjimo turi būti pridedamas III priede nustatytą pavyzdį atitinkantis pažymėjimas.
3 straipsnis
Direktyvos 94/28/EB 5 straipsnio trečioje įtraukoje nurodytas spermos pažymėjimas turi atitikti IV priede nustatytą pavyzdį.
4 straipsnis
Direktyvos 94/28/EB 6 straipsnio antroje įtraukoje nurodytas kiaušialąsčių pažymėjimas turi atitikti V priede nustatytą pavyzdį.
5 straipsnis
Direktyvos 94/28/EB 7 straipsnio antroje įtraukoje nurodytas embrionų pažymėjimas turi atitikti VI priede nustatytą pavyzdį.
6 straipsnis
Duomenys, nurodyti 1-5 straipsniuose numatytuose pažymėjimuose, gali būti įtraukiami į gyvulių, spermos, kiaušialąsčių ir embrionų lydimuosius dokumentus. Tokiu atveju valdžios institucijos turi patvirtinti, kad pažymėjimuose nurodyti duomenys yra įtraukti į tokius dokumentus, įrašydamos šį sakinį:
"Toliau pasirašiusysis patvirtina, kad šiuose dokumentuose yra pateikti Komisijos sprendime 96/510/EEB minėti duomenys."
.
7 straipsnis
Šis sprendimas taikomas nuo 1997 m. rugpjūčio 1 d.
8 straipsnis
Šis sprendimas skirtas valstybėms narėms.
Priimta Briuselyje, 1996 m. liepos 18 d.